title: 2014/835/ЕС: Решение на Съвета от 27 ноември 2014 година за сключване на Споразумението между Европейския съюз и Република Исландия и Кралство Норвегия относно процедурата за предаване между държавите членки на Европейския съюз и Исландия и Норвегия

text:
               28.11.2014

               BG

               Официален вестник на Европейския съюз

               L 343/1

         РЕШЕНИЕ НА СЪВЕТА
   от 27 ноември 2014 година
   за сключване на Споразумението между Европейския съюз и Република Исландия и Кралство Норвегия относно процедурата за предаване между държавите членки на Европейския съюз и Исландия и Норвегия

      (2014/835/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 82, параграф 1, буква г), във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               На 10 юли 2001 г. Съветът упълномощи председателството, подпомагано от Комисията, да договори споразумения с Норвегия и Исландия относно съдебното сътрудничество по наказателноправни въпроси въз основа на членове 24 и 38 от Договора за Европейския съюз. Това упълномощаване беше изменено с Решение на Съвета от 19 декември 2002 г. Председателството, подпомагано от Комисията, договори споразумение относно процедурата за предаване между държавите-членки на Европейския съюз и Исландия и Норвегия.

               (2)

               В съответствие с Решение 2006/697/ЕО на Съвета (2) Споразумението между Европейския съюз и Република Исландия и Кралство Норвегия относно процедурата за предаване между държавите-членки на Европейския съюз и Исландия и Норвегия (по-нататък„Споразумението“) бе подписано на 28 юни 2006 г., при условие сключването му.

               (3)

               Споразумението все още не е сключено. С влизането в сила на Договора от Лисабон на 1 декември 2009 г. процедурите, които да бъдат следвани от Европейския съюз с оглед сключването на споразумението, се уреждат от член 218 от Договора за функционирането на Европейския съюз.

               (4)

               Споразумението следва да бъде одобрено.

               (5)

               В съответствие с член 3 от Протокола относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и Договора за функционирането на Европейския съюз, тези държави-членки нотифицираха за желанието си да участват в приемането и прилагането на настоящото решение.

               (6)

               В съответствие с членове 1 и 2 от Протокола относно позицията на Дания, приложен към Договора за Европейския съюз и Договора за функционирането на Европейския съюз, Дания не участва в приемането на настоящото решение, не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Република Исландия и Кралство Норвегия относно процедурата за предаване между държавите-членки на Европейския съюз и Исландия и Норвегия (3) се одобрява от името на Съюза.
   Член 2
   Председателят на Съвета е оправомощен да посочи лицето (лицата), упълномощено(и) да извърши(ат), от името на Съюза, нотификацията предвидена в член 38, параграф 1 от споразумението, за да се обвърже Съюзът (4).
   Член 3
   Настоящото решение влиза в сила в деня на приемането му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 27 ноември 2014 година.

            За Съвета

            Председател

         A. GIACOMELLI

      (1)  ОВ C 51 E, 22.2.2013 г., стр. 170.

      (2)  Решение 2006/697/ЕО на Съвета от 27 юни 2006 г. относно подписването на Споразумение между Европейския съюз и Република Исландия и Кралство Норвегия относно процедурата по екстрадиране между държавите-членки на Европейския съюз и Исландия и Норвегия (ОВ L 292, 21.10.2006 г., стр. 1).

      (3)  ОВ L 292, 21.10.2006 г., стр. 2.

      (4)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: 2014/315/Евратом: Решение на Съвета от 22 октомври 2013 година за одобряване на сключването от Eвропейската комисия, действаща от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави членки, от една страна, и Република Черна гора, от друга страна, за да се вземе предвид присъединяването на Република Хърватия към Европейския съюз

text:
               4.6.2014

               BG

               Официален вестник на Европейския съюз

               L 165/1

         РЕШЕНИЕ НА СЪВЕТА
   от 22 октомври 2013 година
   за одобряване на сключването от Eвропейската комисия, действаща от името на Европейската общност за атомна енергия, на Протокола към Споразумението за стабилизиране и асоцииране между Европейските общности и техните държави членки, от една страна, и Република Черна гора, от друга страна, за да се вземе предвид присъединяването на Република Хърватия към Европейския съюз

      (2014/315/Евратом)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност за атомна енергия, и по-специално член 101, втора алинея от него,
   като взе предвид препоръката на Европейската комисия,
   като има предвид, че:

               (1)

               На 24 септември 2012 г. Съветът упълномощи Комисията да започне преговори с Черна гора за сключване на протокол към Споразумението за стабилизиране и асоцииране между Европейските общности и техните държави членки, от една страна, и Република Черна гора, от друга страна, за да се вземе предвид присъединяването на Република Хърватия към Европейския съюз („протоколът“).

               (2)

               Тези преговори приключиха успешно с парафиране на протокола на 16 май 2013 г.

               (3)

               Сключването на протокола от страна на Комисията следва да бъде одобрено по отношение на въпросите, попадащи в областите на компетентност на Европейската общност за атомна енергия.

               (4)

               Подписването и сключването на Протокола подлежат на отделна процедура по отношение на въпросите, попадащи в областите на компетентност на Съюза и неговите държави членки,

         ПРИЕ НАСТОЯЩОТО РЕШЕНИЕ:
   Член единствен
   Одобрява се сключването от Европейската комисия, действаща от името на Европейската общност за атомна енергия, на протокола към Споразумението за стабилизиране и асоцииране между Европейските общности и техните държави членки, от една страна, и Република Черна гора, от друга страна, за да се вземе предвид присъединяването на Република Хърватия към Европейския съюз.
   Текстът на протокола е приложен към решението относно подписването.

      Съставено в Люксембург на 22 октомври 2013 година.

            За Съвета

            Председател

         L. LINKEVIČIUS


title: Решение на Бюрото на Европейския парламент от 23 март 2011 година за изменение на мерките по прилагане на Устава на членовете на Европейския парламент

text:
               25.3.2011

               BG

               Официален вестник на Европейския съюз

               C 93/2

         РЕШЕНИЕ НА БЮРОТО НА ЕВРОПЕЙСКИЯ ПАРЛАМЕНТ
   от 23 март 2011 година
   за изменение на мерките по прилагане на Устава на членовете на Европейския парламент
   2011/C 93/03
   БЮРОТО НА ЕВРОПЕЙСКИЯ ПАРЛАМЕНТ,
   като взе предвид Договора за функционирането на Европейския съюз, и по-специално член 223, параграф 2 от него,
   като взе предвид Устава на членовете на Европейския парламент (1),
   като взе предвид членове 8 и 23 от Правилника за дейността на Европейския парламент,
   като има предвид, че:

               (1)

               Настоящите и бивши членове на ЕП с право на временно обезщетение или на пенсия получават възстановяване на медицински разноски, наред с другото, за своите деца на издръжка до навършването на 21 години или най-късно до 25 години, ако последните се обучават като редовни студенти или преминават професионално обучение на пълен ден. В случай на деца на издръжка, които страдат от тежко заболяване или инвалидност, която ги възпрепятства да посрещат своите нужди, би било целесъобразно такова възстановяване да се извършва без възрастова граница.

               (2)

               На членовете на ЕП могат да се възстановяват разноски за допълнително пътуване, т.е. които са възникнали по време на пътувания, осъществени при упражняване на служебните им задължения извън държавата-членка, в която са избрани, ако са спазени някои условия. Целесъобразно би било членовете на ЕП да могат да комбинират допълнителното пътуване с допълнителни, неофициални дейности, без това да води до увеличаване на разноските за пътуване и за престой, които подлежат на възстановяване.

               (3)

               В случай, че членовете на ЕП вземат участие в служебна дейност извън територията на Европейския съюз, те получават при надлежно обосновани изключителни обстоятелства възстановяване на разумно извършени по време на пътуването дневни разноскис изключение на разноските, възникнали в държавата-членка, където членът на ЕП е бил избран. При все това, предвид факта, че въпросните разноски са неделима част от пътните разходи във връзка със служебното пътуване, не изглежда целесъобразно те да се приспадат от сумата, която се възстановява във връзка с разумно извършените по време на пътуването дневни разноски.

               (4)

               С коригиращ бюджет №1 на Европейския съюз за финансовата 2010 година (2) надбавката за парламентарни сътрудници беше увеличена с 1 500 EUR, така че да се вземе предвид по-голямата натовареност на членовете на ЕП във връзка с влизането в сила на Договора от Лисабон. Мерките по прилагане на Устава на членовете на Европейския парламент (3) („мерките по прилагане“) бяха изменени съобразно решения на Бюрото от 11 и 23 ноември 2009 г., 14 декември 2009 г., 19 април 2010 г. и 5 юли 2010 г. (4). Поради същата причина второ повишение с 1 500 EUR беше включено в общия бюджет на Европейския съюз за финансовата 2011 година. Все пак, то беше поставено в резерв с резолюция на Парламента от 20 октомври 2010 г. относно позицията на Съвета относно проекта на общ бюджет на Европейския съюз за финансовата 2011 година — всички раздели (5). На своето заседание от 3 март 2011 г. Комисията по бюджети реши, че вторият транш трябва да бъде освободен от резерва. На своето заседание от 7 март 2011 г. Бюрото се запозна с това решение и прие мерките по прилагане да бъдат съответно изменени,

         ПРИЕ НАСТОЯЩОТО РЕШЕНИЕ:
   Член 1
   Мерките по прилагане се изменят, както следва:

               1.

               В член 3, параграф 1, буква а) се заменя със следното:

                           „а)

                           Настоящите и бивши членове на ЕП с право на временно обезщетение по силата на член 13 от устава или на пенсия по силата на членове 14 и 15 от устава по отношение на техните разноски, както и разноските на:

                                       i)

                                       техните съпрузи или лицата във фактическо извънбрачно съжителство съгласно определението в член 58, параграф 2; и

                                       ii)

                                       техните деца на издръжка съгласно определението в член 58, параграф 3 до навършването на 21 години или до 25 години, ако се обучават като редовни студенти или преминават професионално обучение на пълен ден, или ако — без възрастово ограничение — страдат от тежко заболяване или инвалидност, които ги възпрепятстват да посрещат своите нужди,

                                 в случаите, когато съпрузите, лицата във фактическо извънбрачно съжителство и децата на издръжка не могат да се ползват с осигуряване от същото естество и в същия размер като членовете на ЕП или бившите членове на ЕП по силата на други законови или подзаконови разпоредби;“;

               2.

               В член 14 буква а) се заменя със следния текст:

                           „а)

                           в случаите, посочени в член 10, параграф 1, буква б): от покана или програма на събитието, в което членовете на ЕП са участвали, и/или други оправдателни документи, доказващи, че пътуването е било осъществено при упражняване на техния мандат, а в случая по член 22, параграф 2а — от декларация на члена на ЕП, че пътуването е било осъществено при упражняване на мандата;“

               3.

               Член 22 се изменя, както следва:

                           а)

                           Параграф 2б се заменя със следния текст:
                           „2б.   Молбите за възстановяване на пътните разноски, направени с цел участие в дейност по покана от страна на член на ЕП или на политическа група в ЕП, също се придружават от други оправдателни документи, доказващи, че пътуването е осъществено за целите на упражняване на мандата на члена на ЕП.“;

                           б)

                           Създават се следните параграфи:
                           „2г.   Членовете на ЕП могат да комбинират допълнителното пътуване с допълнителни, неофициални дейности, при условие че това не води до увеличаване на сумата на пътните и на дневните разноски, които подлежат на възстановяване.
                           2д.   Дейностите, за които се осъществява допълнително пътуване, не могат да бъдат основание за друга форма на публично или частно възстановяване на извършените разноски.“;

               4.

               В член 24, параграф 3, буква в) се заменя със следното:

                           „в)

                           в случай на надлежно обосновани изключителни обстоятелства, възстановяване на разумно извършени по време на пътуването дневни разноски.“;

               5.

               В член 33 параграф 4 се заменя със следния текст:
               „4.   Максималната сума за месечното поемане на разноски за всички сътрудници, посочени в член 34, е определена на 18 189 EUR. Считано от 1 май 2010 г. тази сума е в размер на 19 689 EUR. Считано от 1 юли 2010 г. тази сума е в размер на 19 709 EUR. Считано от 1 януари 2011 г. тази сума е в размер на 21 209 EUR“.

         Член 2
   1.   Настоящото решение влиза в сила в деня след публикуването му в Официален вестник на Европейския съюз.
   2.   Настоящото решение се прилага от същата дата, с изключение на член 1, точка 5, която се прилага от 14 юли 2009 г.

      (1)  Решение 2005/684/ЕО, Евратом на Европейския парламент от 28 септември 2005 година за приемане на Устав на членовете на Европейския парламент (ОВ L 262, 7.10.2005 г., стр. 1).

      (2)  ОВ L 183, 16.7.2010 г., стр. 1.

      (3)  Решение на Бюрото на Европейския парламент от 19 май и 9 юли 2008 г. за установяване на мерки по прилагане на Устава на членовете на Европейския парламент (ОВ C 159, 13.7.2009 г., стр. 1).

      (4)  ОВ C 180, 6.7.2010 г., стр. 1.

      (5)  Приети текстове, P7_TA(2010)0372.


title: Решение (Евратом) 2015/2228 на Съвета от 10 ноември 2015 година за одобряване на сключването от Европейската комисия на измененията на протоколи 1 и 2 към Споразумението между Френската република, Европейската общност за атомна енергия и Международната агенция за атомна енергия за прилагането на гаранции във връзка с Договора за забрана на ядрените оръжия в Латинска Америка и Карибите

text:
               3.12.2015

               BG

               Официален вестник на Европейския съюз

               L 317/11

         РЕШЕНИЕ (Евратом) 2015/2228 НА СЪВЕТА
   от 10 ноември 2015 година
   за одобряване на сключването от Европейската комисия на измененията на протоколи 1 и 2 към Споразумението между Френската република, Европейската общност за атомна енергия и Международната агенция за атомна енергия за прилагането на гаранции във връзка с Договора за забрана на ядрените оръжия в Латинска Америка и Карибите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност за атомна енергия, и по-специално член 101, втора алинея от него,
   като взе предвид предложението на Европейската комисия,
   като има предвид, че:

               (1)

               Комисията договори, в съответствие с указанията на Съвета, приети с решение на Съвета от 22 април 2013 г., изменения на протоколи 1 и 2 към Споразумението между Френската република, Европейската общност за атомна енергия и Международната агенция за атомна енергия (МААЕ) за прилагането на гаранции във връзка с Договора за забрана на ядрените оръжия в Латинска Америка и Карибите („изменения в протоколи 1 и 2“).

               (2)

               Сключването от Европейската комисия на измененията на протоколи 1 и 2 следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Одобрява се сключването от Европейската комисия на измененията на протоколи 1 и 2 към Споразумението между Френската република, Европейската общност за атомна енергия и Международната агенция за атомна енергия за прилагането на гаранции във връзка с Договора за забрана на ядрените оръжия в Латинска Америка и Карибите.
   Текстът на измененията на протоколи 1 и 2 е приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 10 ноември 2015 година.

            За Съвета

            Председател

         P. GRAMEGNA

      ПРИЛОЖЕНИЕ

                  I.

                  Параграф I от протокол 1 към Споразумението между Френската република, Европейската общност за атомна енергия и Международната агенция за атомна енергия за прилагането на гаранции във връзка с Договора за забрана на ядрените оръжия в Латинска Америка и Карибите („споразумението за гаранциите“) се заменя със следното

                              „I.

                                          А)

                                          Когато

                                                      1)

                                                      при използване на ядрени технологии за мирни цели във френските територии, обхванати от протокол I, е налице ядрен материал в количества, които надвишават ограниченията, посочени за типа на въпросния материал в член 35 от Споразумението между Франция, Общността и Агенцията за прилагането на гаранции във връзка с Договора за забрана на ядрените оръжия в Латинска Америка и Карибите (наричано по-нататък „споразумението“), или

                                                      2)

                                                      бъде взето решение за изграждане или за разрешаване на изграждането на съоръжение, определено в раздела относно определенията, във френските територии, обхванати от протокол I,
                                                      прилагането на разпоредбите на част II от споразумението временно се прекратява с изключение на членове 31—37, 39, 47, 48, 58, 60, 66, 67, 69, 71—75, 81, 83—89, 93 и 94.

                                          Б)

                                          Информацията, която трябва да се предостави съгласно член 32, букви а) и б) от споразумението, може да бъде консолидирана и подадена в рамките на годишен доклад; по същия начин, ако е приложимо, се представя годишен доклад по отношение на вноса и износа на ядрените материали, описани в член 32, буква в).

                                          В)

                                          С цел да се даде възможност за своевременното сключване на допълнителните договорености, предвидени в член 37 от споразумението, Общността:

                                                      1)

                                                      уведомява Агенцията достатъчно рано за наличието във френските територии, обхванати от протокол I, на ядрени материали за мирни цели в количества, които надвишават ограниченията, посочени в раздел А) от него, или

                                                      2)

                                                      уведомява Агенцията веднага след вземането на решение за изграждане или за разрешаване на изграждането на съоръжение във френските територии, обхванати от протокол I,
                                                      в зависимост от това кое от тези събития настъпи първо. Същевременно, когато е необходимо, между Франция, Общността и Агенцията се договарят процедури за сътрудничество при прилагането на гаранциите, предвидени съгласно споразумението.“

                  II.

                  Параграф I от протокол 2 към споразумението за гаранциите се заменя със следното:

                              „I.

                              Когато Общността уведоми Агенцията в съответствие с раздел 1(В) от протокол 1 към настоящото споразумение, че във френските територии, обхванати от протокол I, са налице ядрени материали за мирни цели в количества, които надвишават ограниченията, посочени в раздел 1(А), точка 1 от протокол 1 към настоящото споразумение, или че е било взето решение за изграждане или за разрешаване на изграждането на съоръжение, определено в раздела относно определенията, във френските територии, обхванати от протокол I, както е посочено в раздел 1(А), точка 2 от протокол 1 към настоящото споразумение, в зависимост от това кое от тези събития настъпи първо, Франция, Общността и Агенцията договарят протокол за процедури за сътрудничество при прилагането на гаранциите, предвидени съгласно споразумението. Тези процедури ще допълнят някои разпоредби от споразумението, и по-специално ще определят условията и средствата, в съответствие с които сътрудничеството, посочено по-горе, се осъществява по такъв начин, че да се избегне ненужното дублиране на дейностите в областта на гаранциите. Процедурите се основават, доколкото е възможно, на процедурите, които са в сила към съответния момент съгласно протоколите и допълващите договорености към други споразумения за гаранциите между държавите — членки на Общността, Общността и Агенцията, включително свързаните с тях специални договорености, одобрени от Общността и Агенцията.“


title: Решение на Бюрото на Европейския Парламент от 13 декември 2010 година за изменение на мерките по прилагане на Устава на членовете на Европейския парламент

text:
               15.12.2010

               BG

               Официален вестник на Европейския съюз

               C 340/6

         РЕШЕНИЕ НА БЮРОТО НА ЕВРОПЕЙСКИЯ ПАРЛАМЕНТ
   от 13 декември 2010 година
   за изменение на мерките по прилагане на Устава на членовете на Европейския парламент
   2010/C 340/06
   БЮРОТО НА ЕВРОПЕЙСКИЯ ПАРЛАМЕНТ,
   като взе предвид Договора за функционирането на Европейския съюз, и по-специално член 223, параграф 2 от него,
   като взе предвид Устава на членовете на Европейския парламент (1) („устава“),
   като взе предвид членове 8 и 23 от Правилника за дейността на Европейския парламент,
   като има предвид, че:

               (1)

               С решение на Бюрото на Европейския парламент от 11 и 23 ноември 2009 г., 14 декември 2009 г., 19 април 2010 г. и 5 юли 2010 г. (2) мерките по прилагане на Устава на членовете на Европейския парламент (3) („мерките по прилагане“) бяха изменени, inter alia, с оглед създаването на възможност за членовете на ЕП да имат правото да се откажат от своето право на възстановяване на медицински разноски. С оглед осигуряването на стабилността на системата е подходящо всяко решение за отказ от това право или за преустановяване на отказа да е за срок от най-малко дванадесет месеца. Подобно на предходното изменение, с което към член 3 от Мерките по прилагане се добавят параграфи 4 и 5, изменението на посочените разпоредби, въведено с настоящото решение, следва да се прилага, считано от 7 юли 2010 г.

               (2)

               Съгласно Правилника за изплащане на разноски и надбавки на членовете на Европейския парламент („ПИРНЧ“) председателите на комисии или подкомисии получаваха годишна надбавка за възстановяване на разноските във връзка с пътувания за участие на конференции или прояви на европейска тема, свързани с правомощията на тяхната комисия или подкомисия и имащи парламентарна насока. През първото шестмесечие на 2009 г. надбавката възлизаше на 4 148 EUR. Тази система беше продължена при действието на мерките по прилагане. Поради злощастна техническа грешка в мерките по прилагане беше записана сумата от 4 000 EUR. Грешката следва да бъде коригирана, считано от 1 януари 2010 г.

               (3)

               Съгласно член 23 от мерките по прилагане членовете на ЕП имат право на възстановяване на разноските за пътуване в държавата-членка, където са били избрани. За придвижване със самолет, влак или кораб е определен лимит от 24 двупосочни пътувания; за пътувания с автомобил определеното максимално разстояние зависи от големината на съответната държава-членка. С оглед да се позволи повече гъвкавост на членовете на ЕП, които са изчерпали своите надбавки за пътувания със самолет, влак или кораб, те следва да имат възможност да преобразуват част от своите надбавки за пътуване с автомобил в надбавки за пътувания със самолет, влак или кораб, като едно пътуване със самолет, влак или кораб се равнява на 2 % от максималния брой километри, разрешени за държавата-членка, в която е избран съответният член на ЕП. Същото се прилага mutatis mutandis за членовете на ЕП, които са изчерпали надбавките за пътувания с автомобил. Настоящото изменение следва да се прилага, считано от 1 януари 2011 г.

               (4)

               С оглед гарантиране на добро финансово управление, уместно е заявленията за плащане на пенсията, на която членовете на ЕП имат право, да бъдат подадени в рамките на шест месеца от възникването на правото, освен в случаите на непреодолима сила. Ако този срок не бъде спазен, датата, на която правото на получаване на пенсията поражда действие, следва да бъде първото число на месеца, в който заявлението е получено.

               (5)

               Необходимо е да се адаптира разпоредбата от мерките по прилагане относно банковите трансфери с оглед привеждането й в съответствие с Директива 2007/64/ЕО на Европейския парламент и на Съвета от 13 ноември 2007 г. относно платежните услуги във вътрешния пазар (4).

               (6)

               След смъртта на бивши членове на ЕП, които са получавали пенсия за инвалидност съгласно ПИРНЧ, лицата на тяхна издръжка следва да имат право на наследствена пенсия при същите условия като тези, които са се прилагали преди влизането в сила на устава,

         ПРИЕ НАСТОЯЩОТО РЕШЕНИЕ:
   Член 1
   Мерките по прилагане се изменят, както следва:

               1.

               В член 3, параграфи 4 и 5 се заменят със следния текст:
               „4.   Членове на ЕП и бивши членове на ЕП, които получават временното обезщетение по член 13 от устава или пенсия съгласно членове 14 и 15 от устава, могат да се откажат от своето право на възстановяване на медицински разноски, предвидено в параграф 1, считано от първия ден на месеца, следващ датата на подаване на заявлението. В такъв случай те имат право да им се възстановят две трети от дължимата вноска за здравно осигуряване, при условие че общата сума, която се възстановява, не превишава 400 EUR месечно.
               5.   Всеки член на ЕП или бивш член на ЕП, който съгласно параграф 4 се откаже от своето право на възстановяване на медицински разноски , не може да се завърне към режима на правото на възстановяване на медицински разноски, предвидено в параграф 1, преди да са изтекли дванадесет месеца от датата, на която отказът е породил действие. Също така, всяка последваща промяна, независимо дали се отнася до завръщане към режима на правото на възстановяване на медицински разноски, предвиден в параграф 1, или до отказ от това право, може да бъде направена единствено след изтичане на минимален период от дванадесет месеца.“;

               2.

               В член 22, първата алинея на параграф 3 се заменя със следното:
               „3.   Максималният годишен размер на възстановяване на пътни разноски за пътуванията на председателите на комисии или подкомисии за участие в конференции или прояви на европейска тема, свързани с правомощията на тяхната комисия или подкомисия и имащи парламентарна насока, е 4 148 EUR. За участие в тези прояви е необходимо предварително разрешение от председателя на Парламента след проверка за наличност на тези средства в рамките на гореспоменатия максимален размер.“;

               3.

               В член 23 се създава следният параграф:
               „1a.   С писмено искане всеки член на ЕП, който е изчерпал своето право на възстановяване на разноските за пътуване със самолет, влак или кораб, установено в параграф 1, буква а), може да преобразува своето право на възстановяване на разноските за пътуване с автомобил, установено в параграф 1, буква б), в права за възстановяване на разноските за пътувания със самолет, влак или кораб по ставката за еднопосочно пътуване със самолет, влак или кораб, еквивалентна на 2 % от максималния брой километри, разрешени за държавата-членка, в която е избран съответният член на ЕП.
               Същото се прилага mutatis mutandis за членовете на ЕП, които са изчерпали правото си на възстановяване на разноските за пътуване с автомобил.“;

               4.

               В член 49, параграф 1 се добавя следната алинея:
               „Бивши членове или техните законни представители внасят своето заявление за изплащане на пенсия за осигурителен стаж и възраст в срок от шест месеца, считано от възникването на правото, освен в случаите на непреодолима сила. След изтичане на този срок денят, на който правото на получаване на пенсията за осигурителен стаж и възраст поражда действие, е първият ден от месеца, в който заявлението е получено.“;

               5.

               В член 63, параграф 1 се заменя със следния текст:
               „1.   Плащанията по реда на настоящите мерки по прилагане се извършват чрез банков превод в съответствие с разпоредбите на Директива 2007/64/ЕО на Европейския парламент и на Съвета от 13 ноември 2007 г. относно платежните услуги във вътрешния пазар (5). Парламентът поема разходите, дължими от платеца. Всички останали разходи се плащат от получателя на плащането.

               6.

               В член 75, параграф 1 се добавя следната алинея:
               „В случай че бивш член на ЕП, който получава пенсия за инвалидност, почине след 14 юли 2009 г., на преживелия съпруг, на лицата във фактическо извънбрачно съжителство или на децата на негова издръжка се изплаща наследствена пенсия при условията, посочени в приложение I към ПИРНЧ.“

               7.

               Добавя се следният член:
               „Член 82
               Преходни правила за отказ от възстановяване на медицински разноски
               На членовете на ЕП, които съгласно член 3, параграф 4 се отказват от своето право на възстановяване на медицински разноски до 15 март 2011, се възстановяват разноски при условията, посочени в същия параграф, с обратно действие, считано от 14 юли 2009 г., или съответно от началото на първия месец след датата на последното възстановяване на медицински разноски, извършено съгласно член 3, параграф 1.“

         Член 2
   1.   Настоящото решение влиза в сила в деня след публикуването му в Официален вестник на Европейския съюз.
   2.   Настоящото решение се прилага от същата дата, с изключение на следните разпоредби:

               а)

               Член 1, точка 1 се прилага, считано от 7 юли 2010 г.;

               б)

               Член 1, точка 2 се прилага, считано от 1 януари 2010 г.;

               в)

               член 1, точка 3 се прилага, считано от 1 януари 2011 г.

      (1)  Решение 2005/684/ЕО, Евратом на Европейския парламент от 28 септември 2005 г. относно приемането на Устав на членовете на ЕП (ОВ L 262, 7.10.2005 г., стр. 1).

      (2)  ОВ C 180, 6.7.2010 г., стр. 1.

      (3)  Решение на Бюрото на Европейския парламент от 19 май и 9 юли 2008 г. за установяване на мерки по прилагане на устава на членовете на Европейския парламент (ОВ C 159, 13.7.2009 г., стр. 1).

      (4)  ОВ L 319, 5.12.2007 г., стр. 1.

      (5)  ОВ L 319, 5.12.2007 г., стр. 1.“;


title: 2010/11/ЕС: Решение на Комисията от 7 януари 2010 година относно изискванията за безопасност, на които трябва да отговарят европейските стандарти за монтирани от потребителя и обезопасени спрямо деца заключващи устройства за прозорци и балконски врати съгласно Директива 2001/95/ЕО на Европейския парламент и на Съвета (нотифицирано под номер C(2009) 10298) (Текст от значение за ЕИП)

text:
               8.1.2010

               BG

               Официален вестник на Европейския съюз

               L 4/91

         РЕШЕНИЕ НА КОМИСИЯТА
   от 7 януари 2010 година
   относно изискванията за безопасност, на които трябва да отговарят европейските стандарти за монтирани от потребителя и обезопасени спрямо деца заключващи устройства за прозорци и балконски врати съгласно Директива 2001/95/ЕО на Европейския парламент и на Съвета
   (нотифицирано под номер C(2009) 10298)
   (текст от значение за ЕИП)
   (2010/11/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 4, параграф 1, буква а) от нея,
   като има предвид, че:

               (1)

               В Директива 2001/95/ЕО се предвижда, че европейските стандарти трябва да бъдат установени от европейските органи по стандартизация. Тези стандарти следва да гарантират, че продуктите отговарят на общите изисквания за безопасност, определени с директивата.

               (2)

               Съгласно Директива 2001/95/ЕО даден продукт се счита за безопасен, що се касае до рисковете и категориите от рискове, които са регламентирани от националните стандарти, когато той е в съответствие с доброволните национални стандарти, които транспонират европейските стандарти.

               (3)

               Инцидентните падания от високи места, например прозорци или балкони, са сред основните причини за смърт или трайни увреждания на мозъка или скелета при деца под 5-годишна възраст. Тези инциденти представляват съществен проблем в градските зони с голяма концентрация на многоетажни жилищни блокове, а техният брой е най-голям през пролетта и лятото, когато прозорците се оставят отворени за по-дълго време. Между май и септември 2005 г. в района на Île-de-France бяха регистрирани 67 инцидентни падания на деца, което означава почти 14 случая на месец. В Дания и Швеция всяка година се регистрират между 20 и 60 случая. В периода между 1996 и 2003 г. средният годишен брой на паданията, при които са пострадали деца, е 79 за Гърция, 130 за Нидерландия и 25 за Обединеното кралство.

               (4)

               За да бъде намален броят на инцидентните падания или да бъдат предотвратени такива, съществуват изисквания по отношение на размера на прозорците и наличието на парапети и решетки за прозорци, и техните характеристики. Тези изисквания обаче като цяло са определени в националното законодателство относно строителството, което се различава в отделните държави-членки.

               (5)

               На пазара могат да бъдат намерени и продукти, предназначени да ограничат или да блокират отварянето на прозорците и балконските врати. Тези продукти се монтират от потребителя направо върху прозореца или балконската врата.

               (6)

               Не съществуват европейски стандарти за безопасност по отношение на тези продукти. Понастоящем икономическите оператори и органите, осъществяващи надзор на пазара, се позовават на някои национални и международни стандарти и методи за изпитване.

               (7)

               Между 2005 и 2007 г. Австрия, Дания и Норвегия участваха съвместно в проект за оценка на безопасността на наличните на пазара монтирани от потребителя заключващи устройства за прозорци и балконски врати и за определяне на пригодността на съществуващите национални и международни методи за изпитване. Освен това участниците взеха под внимание изискванията, разработени от ANEC (Европейска асоциация за координиране на представителството на потребителите в стандартизацията) (2) в проучване относно предпазните устройства за деца, публикувано през 2004 г. (3), както и някои изисквания от стандарта за безопасност на играчки EN-71:1.

               (8)

               Резултатите от проекта показаха, че редица от подложените на изпитване модели заключалки могат да бъдат отворени от деца въпреки твърденията, че са обезопасени спрямо деца; други модели се разпаднаха, счупиха се или не издържаха на изпитването на стареене, а при всички подложени на изпитване модели отсъстваха някои от изискваните основни инструкции.

               (9)

               Поради това е необходимо да бъдат определени конкретни изисквания съгласно член 4, параграф 1, буква а) от Директива 2001/95/ЕО и впоследствие въз основа на тези изисквания да бъде възложено изготвянето на проект на европейски стандарти за безопасност, за да се гарантира, че тези устройства са устойчиви на отваряне от деца, запазват структурната си цялост през цялото предвидено време на експлоатация, устойчиви са на стареене и излагане на метеорологични условия и че предоставят на ползвателя ясна информация и инструкции. Тези стандарти следва да бъдат разработени в съответствие с Директива 98/34/ЕО на Европейския парламент и на Съвета от 22 юни 1998 г., установяваща процедура за предоставянето на информация в сферата на техническите стандарти и регламенти и правила относно услугите на информационното общество (4). Позоваването на приетия стандарт следва да бъде публикувано в Официален вестник на Европейския съюз в съответствие с член 4, параграф 2 от Директива 2001/95/ЕО.

               (10)

               В настоящата директива следва да бъдат обхванати единствено заключващите устройства, предназначени за монтиране от потребителите върху прозорци или балконски врати. Заключващите устройства, вградени в рамката на прозорец или на балконска врата, са обхванати от техническите спецификации, определени в Директива 89/106/ЕИО на Съвета от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти (5).

               (11)

               След като бъдат налични съответните стандарти и при условие че Комисията реши да публикува позоваване към тях в Официален вестник в съответствие с процедурата, определена в член 4, параграф 2 от Директива 2001/95/ЕО, монтираните от потребителя и обезопасени спрямо деца заключващи устройства за прозорци и балконски врати следва да бъдат считани за отговарящи на общите изисквания за безопасност от Директива 2001/95/ЕО що се отнася до изискванията за безопасност, обхванати от стандартите.

               (12)

               Мерките, предвидени в настоящото решение, са в съответствие със становището на комитета, създаден съгласно член 15 от Директива 2001/95/ЕО,

         ПРИЕ НАСТОЯЩОТО РЕШЕНИЕ:
   Член 1
   Определения
   За целите на настоящото решение:

               —

               „монтирано от потребителя заключващо устройство“ означава устройство, което или блокира, или ограничава до предварително определено положение отварянето на прозорец или балконска врата. Тези устройства за предназначени да бъдат монтирани от потребителя като подобрения към прозорци или балконски врати,

               —

               „обезопасено спрямо деца“ или „устойчиво на отваряне от деца“ означава, че устройството не може да бъде деблокирано от дете на възраст под 51 месеца.

         Член 2
   Изисквания
   В приложението към настоящото решение се посочват специфичните изисквания за безопасност по отношение на монтираните от потребителя и обезопасени спрямо деца заключващи устройства, които трябва да бъдат спазени в европейските стандарти съгласно член 4 от Директива 2001/95/ЕО.
   Член 3
   Публикуване
   Настоящото решение влиза в сила на двадесетия ден след публикуването му в Официален вестник на Европейския съюз.

      Съставено в Брюксел на 7 януари 2010 година.

            За Комисията

         José Manuel BARROSO

            Председател

      (1)  ОВ L 11, 15.1.2002 г., стр. 4.

      (2)  ANEC — Гласът на европейските потребители по въпросите на стандартизацията. http://www.anec.org/anec.asp

      (3)  http://www.anec.org/attachments/r&t005-04.pdf

      (4)  ОВ L 204, 21.7.1998 г., стр. 37.

      (5)  ОВ L 40, 11.2.1989 г., стр. 12.

      ПРИЛОЖЕНИЕ

         Специфични изисквания за безопасност и методи за изпитване на монтирани от потребителя и обезопасени спрямо деца заключващи устройства за прозорци и балконски врати

         Физични и механични свойства

      Заключващите устройства за прозорци и балконски врати трябва да бъдат направени така, че да издържат на износване вследствие на многократно отваряне и затваряне, със или без натоварване, както и на стареене и излагане на различни метеорологични условия, като например слънце, дъжд, сняг, лед, влага, ниски и високи температури, вятър, и да останат предпазващи по отношение на децата.
      През своето време на експлоатация устройствата трябва да са в състояние да издържат на случайни удари без да се счупят.
      За да изпълнят своето предназначение, устройствата трябва да ограничават отвора между рамката и касата на прозореца до максималното разстояние, при което ефикасно да бъде предотвратено преминаването на малко дете, като по-специално се вземат под внимание уменията, съответстващи на развитието, и антропометричните показатели на децата от различни възрасти.

         Малки частици

      За да се избегне опасността от задушаване, отделените или подвижните малки частици трябва да бъдат с такива размери, че да не могат да бъдат погълнати и/или вдишани.

         Остри ръбове и изпъкнали части

      За да се избегне убождане, порязване, срязване или друго физическо нараняване, достъпните ръбове трябва да бъдат заоблени или загладени и по тях не трябва да има върхове или издатини.

         Заклещване на пръсти

      Устройствата не трябва да имат достъпни отвори, като се вземат под внимание антропометричните показатели и уменията на децата от различни възрасти.

         Изпитване

      Стареенето при ултравиолетово излъчване и повишена температура, износването, механичната стабилност и предпазната функцията по отношение на децата трябва да бъдат обект на специфични методи за изпитване. Продуктите, съдържащи гъвкави части, например вериги, тел или въжета, също трябва да бъдат подложени на изпитване чрез удар. Устройствата не трябва да се чупят и трябва да останат напълно функционални след изпитването.
      Методите за изпитване трябва при необходимост да бъдат адаптирани така, че да изпитват качествата на заключващите устройства за всички видове прозорци (например „френски прозорци“ или прозорци на панти, прозорци с вертикално или хоризонтално плъзгане).
      При изпитванията силата трябва да бъде прилагана в най-натоварващите направления и трябва да бъде измервана с несигурност при измерване, която не надвишава ± 1 %, и изместване с несигурност при измерване, което не надвишава ± 1 mm.

         Изпитване от група деца

      Предпазната функция по отношение на деца трябва да бъде проверена. Изискванията в стандарта EN ISO 8317 относно опаковки, устойчиви на отваряне от деца, трябва да бъдат използвани като референтни данни. Критериите за неизправност, установени в посочения стандарт, трябва да бъдат приложени.

         Информация за продукта

      Трябва да бъде предоставена информация за продукта, за да се намали рискът от потенциални предвидими опасности, свързани с неговата употреба.
      Трябва да бъде предоставена информация относно безопасната употреба на продукта. Тези инструкции трябва да включват най-малко следното:

                  —

                  Наименованието и търговската марка на производителя, вносителя или организацията, отговорна за продажбата на продукта.

                  —

                  Указанието: „Прочетете внимателно тази инструкция, преди да сглобите и ползвате устройството. Неспазването на инструкциите може да повлияе негативно на предпазната функцията по отношение на деца. Запазете инструкциите за бъдещи справки.“

                  —

                  Информация относно вида прозорци, за които е предназначен продуктът.

                  —

                  Инструкции за това, как и къде да бъде правилно поставено устройството. Може да са необходими различни инструкции за различните видове прозорци и за различните материали, като например дърво, метал, пластмаса и пр. Тъй като начинът на сглобяване на устройството е от ключово значение за предпазване на децата, инструкциите трябва да бъдат точни, като в някои случаи може да е необходимо да бъде осигурен инструмент за сглобяване.

                  —

                  Всякаква друга информация относно безопасната употреба.


title: Решение 2012/765/ОВППС на Съвета от 10 декември 2012 година за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма и за отмяна на Решение 2012/333/ОВППС

text:
               11.12.2012

               BG

               Официален вестник на Европейския съюз

               L 337/50

         РЕШЕНИЕ 2012/765/ОВППС НА СЪВЕТА
   от 10 декември 2012 година
   за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма и за отмяна на Решение 2012/333/ОВППС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 27 декември 2001 г. Съветът прие Обща позиция 2001/931/ОВППС (1).

               (2)

               На 25 юни 2012 г. Съветът прие Решение 2012/333/ОВППС за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС (2).

               (3)

               В съответствие с член 1, параграф 6 от Обща позиция 2001/931/ОВППС е необходимо да се извърши пълен преглед на списъка на лицата, групите и образуванията, по отношение на които се прилага Решение 2012/333/ОВППС.

               (4)

               В настоящото решение са представени резултатите от извършения от Съвета преглед на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.

               (5)

               Съветът стигна до заключението, че лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, са участвали в извършването на терористични действия по смисъла на член 1, параграфи 2 и 3 от Обща позиция 2001/931/ОВППС, че във връзка с тях е било взето решение от компетентен орган по смисъла на член 1, параграф 4 от същата Обща позиция и че към тях следва да продължат да се прилагат специалните ограничителни мерки, предвидени в нея.

               (6)

               Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, следва съответно да бъде актуализиран и Решение 2012/333/ОВППС следва да бъде отменено,

         ПРИЕ НАСТОЯЩОТО РЕШЕНИЕ:
   Член 1
   Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, се съдържа в приложението към настоящото решение.
   Член 2
   Решение 2012/333/ОВППС се отменя.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 10 декември 2012 година.

            За Съвета

            Председател

         C. ASHTON

      (1)  ОВ L 344, 28.12.2001 г., стр. 93.

      (2)  ОВ L 165, 26.6.2012 г., стр. 72.

      ПРИЛОЖЕНИЕ

         СПИСЪК НА ЛИЦАТА, ГРУПИТЕ И ОБРАЗУВАНИЯТА, ПОСОЧЕНИ В ЧЛЕН 1

      1.   ФИЗИЧЕСКИ ЛИЦА

                  1.

                  ABDOLLAHI Hamed (известен също като Mustafa Abdullahi), роден на 11.8.1960 г. в Иран. Паспорт: D9004878

                  2.

                  AL-NASSER, Abdelkarim Hussein Mohamed, роден в Al Ihsa (Саудитска Арабия), гражданин на Саудитска Арабия

                  3.

                  AL YACOUB, Ibrahim Salih Mohammed, роден на 16.10.1966 г. в Tarut (Саудитска Арабия), гражданин на Саудитска Арабия

                  4.

                  ARBABSIAR Manssor (известен също като Mansour Arbabsiar), роден на 6 или 15 март 1955 г. в Иран. Ирански и американски гражданин. Паспорт: C2002515 (Иран); паспорт: 477845448 (САЩ). Национален идентификационен №: 07442833, срок на валидност: 15.3.2016 г. (Свидетелство за управление на МПС от САЩ)

                  5.

                  BOUYERI, Mohammed (известен също като Abu ZUBAIR, като SOBIAR, като Abu ZOUBAIR), роден на 8.3.1978 г. в Амстердам (Нидерландия), член на „Hofstadgroep“

                  6.

                  FAHAS, Sofiane Yacine, роден на 10.9.1971 г. в гр. Алжир (Алжир), член на „al–Takfir“ и „al–Hijra“

                  7.

                  IZZ-AL-DIN, Hasan (известен също като GARBAYA, Ahmed, като SA-ID, като SALWWAN, Samir), Ливан, роден през 1963 г. в Ливан, гражданин на Ливан

                  8.

                  MOHAMMED, Khalid Shaikh (известен също като ALI, Salem, като BIN KHALID, Fahd Bin Adballah, като HENIN, Ashraf Refaat Nabith, като WADOOD, Khalid Adbul), роден на 14.4.1965 г. или на 1.3.1964 г. в Пакистан, паспорт № 488555

                  9.

                  SHAHLAI Abdul Reza (известен също като Abdol Reza Shala'i, като Abd-al Reza Shalai, като Abdorreza Shahlai, като Abdolreza Shahla'i, като Abdul-Reza Shahlaee, като Hajj Yusef, като Haji Yusif, като Hajji Yasir, като Hajji Yusif, катоYusuf Abu-al-Karkh), роден приблизително през 1957 г. в Иран. Адреси: (1) Kermanshah, Иран, (2) военна база Mehran, провинция Ilam, Иран.

                  10.

                  SHAKURI Ali Gholam, роден приблизително през 1965 г. в Техеран, Иран

                  11.

                  SOLEIMANI Qasem (известен също като Ghasem Soleymani, като Qasmi Sulayman, като Qasem Soleymani, като Qasem Solaimani, като Qasem Salimani, като Qasem Solemani, като Qasem Sulaimani, като Qasem Sulemani), роден на 11.3.1957 г. в Иран. Ирански гражданин. Паспорт: 008827 (ирански, дипломатически), издаден през 1999 г. Титла: генерал-майор.

            2.   ГРУПИ И ОБРАЗУВАНИЯ

                  1.

                  „Организация Abu Nidal“ – „ANO“ (известна също като „Революционен съвет на Фатах“, като „Арабски революционни бригади“, като „Черен септември“, като „Революционна организация на мюсюлманите социалисти“)

                  2.

                  „Бригада на мъчениците на Al-Aqsa“

                  3.

                  Сдружение „Ал-Акса“ (Al-Aqsa e.V.)

                  4.

                  „Аl–Takfir“ и „Аl–Hijra“

                  5.

                  „Babbar Khalsa“

                  6.

                  „Комунистическа партия на Филипините“, включително „Нова народна армия“ – „NPA“, Филипини

                  7.

                  „Gama'a al-Islamiyya“ (известна също като „Al-Gama'a al-Islamiyya“) („Ислямска група“ – „IG“)

                  8.

                  „İslami Büyük Doğu Akıncılar Cephesi“ – „IBDA-C“ („Фронт на великите ислямски източни воини“)

                  9.

                  „Хамас“, включително „Hamas-Izz al-Din al-Qassem“

                  10.

                  „Муджахидини на Хизбула“ – „HM“

                  11.

                  „Hofstadgroep“

                  12.

                  „Фондация за спасение и развитие на Светата земя“

                  13.

                  „Международна федерация на младите сикхи“ – „ISYF“

                  14.

                  „Силата на Калистан Зиндабад“ („Khalistan Zindabad Force“) – „KZF“

                  15.

                  „Кюрдска работническа партия“ – „PKK“, (известна също като „KADEK“, като „KONGRA-GEL“)

                  16.

                  „Тигри за освобождение на Тамил Илам“ – „LTTE“

                  17.

                  „Ejército de Liberación Nacional“ („Национална армия за освобождение“)

                  18.

                  „Палестински ислямски джихад“ – „PIJ“

                  19.

                  „Народен фронт за освобождение на Палестина“ – „PFLP“

                  20.

                  „Народен фронт за освобождение на Палестина – главно командване“ (известен също като „PFLP – General Command“)

                  21.

                  „Fuerzas armadas revolucionarias de Colombia“ – „FARC“ („Революционни въоръжени сили на Колумбия“)

                  22.

                  „Devrimci Halk Kurtuluș Partisi-Cephesi“ – „DHKP/C“ (известна също като „Devrimci Sol“ („Революционна левица“), като „Dev Sol“) („Революционна армия/фронт/партия за народно освобождение“)

                  23.

                  „Sendero Luminoso“ – „SL“ („Сияйната пътека“)

                  24.

                  „Stichting Al Aqsa“ (известна също като „Stichting Al Aqsa Nederland“, като „Al Aqsa Nederland“)

                  25.

                  „Teyrbazen Azadiya Kurdistan“ – „TAK“ (известна също като „Соколи за свободата на Кюрдистан“, като „Ястреби за свободата на Кюрдистан“)